Akken i d-yennadiɣ : «S waya nezmer ad d-nesbadu belli urgamen yesɛa assaɣ d tilawt, akken yesɛa assaɣ d usugnen, maca ɣer uneggaru-agi i icud ugar ».35Awal urgamen nezmer ad t-id-nesbadu ɛlaḥsab n ucuddu-ines ɣer tmentalt tisugnanin neɣ tilawiyin, maca d aneggaru-agi i yuklalen aṭas n webder, lmeɛna n waya urgamen yeṭṭuqet deg-s wayen yellan d tilawt maca amakun d kra kan ineḍruyen i it-id-yessebganen. Deg wullis n urgamen nettaf-d iferdisen icuban ɣer wid n tilawt, ama d iwudam, ama d idgan. Yella umgired meqqren gar umakun d urgamen acku deg wullis amakun ur nseqsay ara ɣef tilawt, mačči am wurgamen yettak-d turdiwin i d-yessebganen belli taḥkayt tcud akken iwata ɣer tilawt, iferdisen yettilin deg umakun ur suhamen ara, maca iferdisen yettilin deg wurgamen dayen yessuhamen, ladɣa mi ara d-nulfunt deg taḥkayt-nni kra n tɣawsiwin ur yezmir ara ad yegzu imeɣri. Seg tulmisin n wurgamen nezmer ad d-nini d yiwet n tumant ikecmen deg tilawt tasugnant, tamiḍrant-agi tebna ɣef sin n yiḥricen d inemgalen yiwen dayen izemren ad yeḍrun degtilawt, madwayeḍdayen yessuhamen.36